AlexejDobrolubov/national_council_slovak_2010 huggingface dataset:
16. schôdza NR SR - 3.deň - A. dopoludnia
Dátum: 2020-10-22
Poslanec: Nemec, Richard (OĽANO)
Druh vystúpenia: Vystúpenie v rozprave

40. Ďakujem, pán predsedajúci. Pani ministerka, kolegyne, kolegovia, ja nebudem až taký vecný, čo sa týka kultúry, ale pre kultúru a som zo športovej oblasti, nám ukázal, COVID ukázal parádne zrkadlo, kde sa tu nachádzame. Tie fondy, ktoré máte v kultúre, my máme federácie, ktoré tiež majú peniaze a tento rok tiež ľudia nevedia, že sa im neskrátilo ani o euro. Posledný kvartál išlo 15 milión na zväzy. Stáva sa to, že naše federácie držia peniaze a nepomáhajú. Tu tiež pani ministerku, keď som počul, že tie fondy nie sú tak, nekooperujú s tou kultúrou a "nie až tak adekvátne pomáhajú", tak to sa stáva aj u nás v športe. Samozrejme, tiež máme jeden fond na podporu športu, kde SMER a HLAS teraz kričal, že, že z toho poďme sanovať. Máme ho na výstavbu športovísk, ktoré tu pre tie naše decká strašne veľa bolo zanedbané a nemáme, nemáme tie športoviská. Takže tiež na jednej strane nešahať do fondov na kultúru, aby sme pomáhali sanovať, a na druhej strane kričíte, že pre šport pomáhajte sanáciami, čo máte vo fonde peniaze. Takže je to také, je to také trošku zvrátené. Takže v tomto, v tomto si myslím, že máme veľa spoločného a ja by som chcel pani ministerku v tomto len podporiť, ako pomáha. Ďakujem veľmi pekne.
10. schôdza NR SR - 1.deň - B. popoludní
Dátum: 2020-07-23
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

174. Ďakujem pekne. Pán minister, myslím si, že si to zhodnotil celkom trefne a správne. Ja sa už na to teším, keď tá stredná trieda tu bude v silnom zastúpení na Slovensku, lebo nie som síce ekonóm, ale keď stredná trieda tu bude veľmi dobre zastúpená a budú tu veľké, budú tu malé rozdiely, tak si myslím, že sa tu bude žiť dobre. Ďakujem.
55. schôdza NR SR - 7.deň - A. dopoludnia
Dátum: 2022-02-11
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

148. Ďakujem za slovo. Rasťo, správne si pripomenul, že túto vlastizradu im musíme pripomínať vždy, stále a dlho. Tento čin sa im vypomstí tak na tomto svete, ako aj na druhom svete. Zradcov v roku tisícdeväťstoše... zradcov v roku 1968 bolo málo. Ich mená boli Vasil Biľak, Alojz Jindra, Kolder, Švestka a Kapek. Pozývací list odovzdali asi niekde na záchode. Zradcov v roku 2022 je veľa. Na ich čele stoja uhladený minister Korčok, neurotický nervák Naď a prapodivná žena, z ktorej urobili prezidentku elity z pozadia. A pánovi Kazdovi sa nečuduj a odporuč mu, nech sa presťahuje zo Starej Turej na Sliač. Ďakujem za slovo.
55. schôdza NR SR - 7.deň - A. dopoludnia
Dátum: 2022-02-11
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

24. Ďakujem za slovo. Kollár, Matovič, Sulík sa toho natárali. Naozaj pošliapali všetky svoje sľuby, predvolebné sľuby. Sľubovali hory-doly, vykrádali politickú agendu zo špájz iných strán. Je správne pripomínať občanom s krátkou pamäťou falošné sľuby týchto hochštaplerov. To jest sľuby o referende, napríklad o výstavbe nájomných bytov a ďalších a ďalších sľubov. Títo hochštapleri sa vždy spoliehajú, že každé h... len tri dni smrdí. A keď sa tak zamyslím nad minulosťou, ešte dávno, keď napríklad Boris Kollár išiel do politiky, jeho agenda bola, nebudú žiadni migranti, bilbordy si veľmi dobre pamätám, nepustíme sem nikoho. A čo sa teraz deje? Na koniec schôdze je pripravený návrh, ako sa krásne budeme starať o azylantov, aké poradenstvá a čo všetko pre nich sa bude robiť. A samozrejme, že to nebudú azylanti zo Srbska alebo z Ukrajiny. To je pripravené pre našich potmavších bratov z moslimských krajín. Takže aj v tomto je ďalší, ďalší podraz. Ďakujem za slovo.
55. schôdza NR SR - 6.deň - B. popoludní
Dátum: 2022-02-10
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

125. Ďakujem za slovo. Tak, pán Stančík, zdá sa mi, že ste uletel. No naozaj, prepáčte mi, vy ste naozaj uletel ako raketa SpaceX. Váš prejav je typický produkt časti mládeže, časti mládeže tejto doby. S takto vypätými rukami ste povedal, že tento parlament je konzervatívny. No nie je konzervatívny, je liberálny! Spomenuli ste taký, povedali ste taký výraz "pár nešťastníkov". No, pán Stančík, ako rozlíšite bežného užívateľa od dílera s jednou, dvomi dávkami? Však sa predsa nedá dolapiť, ako ten Džunko. A vie si aj dohodnúť čas, miesto, kde, kedy od neho budú preberať tovar. Čo žijete v nejakej inej galaxii? Chceli ste vecnosť, tak vám vecne radím. Skamaráťte sa s taxikármi, biletármi, barmanmi tu v Bratislave. Povedia vám presne, ako to chodí, ale musíte byť ich kamarát, dobrý známy, hej? Tak to tak, tak to platí. A ešte jedna vec. Mám mnohých známych aj rodinu v Nemecku a známe je tam o amerických vojakoch, že majú neuveriteľný chtíč ku marihuane. Tak pozor na tých vašich, ktorých ste si tu zavolali! Ďakujem.
55. schôdza NR SR - 6.deň - B. popoludní
Dátum: 2022-02-10
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

89. Ďakujem za slovo. Pán Čekovský, tá vaša tráva, ten kúsok trávy je medzistupeň ku tvrdým drogám. Viete, pán Čekovský, ja si myslím, že ten pán Džunko bol, žiaľ, asi hlúpy alebo drzý, keď sa dal dvakrát chytiť. A neudali ho náhod... neudal ho náhodou nejaký udavač či nejaká žalobaba ako vy? Nuž, aj tu v sále dávate neprimeraný trest - vykázanie zo sály na druhé upozornenie. Človek potom nemôže diskusi... hovoriť v diskusiách. Ale tak vám poviem, osobne si myslím, že na obalamutenie hlavy pána Džunka máme svetlé pivo, tmavé pivo, polotmavé pivo, celý sortiment bielych alkoholických nápojov, farebných páleniek, vína biele a červené od výmyslu sveta, vermuty, koňaky, cinzána a čo ja viem ešte čo. To podobným Džunkom nestačí? A povedali ste kúsok trávy. Toto ma najviac rozčúlilo z vašej reči. Kúsok trávy. Potom ešte väčší kúsok trávy. Potom chudobnejší pervitín, bohatší kokaín. A nakoniec krokodíl z Medellínu z Kolumbie. Ďakujem za slovo. (Reakcie z pléna.)
51. schôdza NR SR - 9.deň - B. popoludní
Dátum: 2021-12-07
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

55. Ďakujem za slovo. Pán Tomáš, no čo sa deje, to je úplný úžas. Nad týmto cirkusom v prevedení Igora Matovič je možné len krútiť hlavu a vyhlásiť generálny štrajk. Netreba sa však nad tým pozastavovať, že Matovič zo dňa na deň zmenil svoj návrh. Je to jeho podstata. Je to šou jedného muža – sebestredného, maniakálneho exota. Jeho klasika je kumštovanie skombinované s ľudovým výrazom: „Co še babe prišnilo, to še babe zachcelo a to zrobela.“ Plus k tomu je priradená aj nefalšovaná ľstivosť jedného člena kmeňa Komančov, volal sa Tony, a pridal sa k bande Jassyho Jamesa. Spomenuli ste predsedu parlamentu Borisa Kollára, že navádzal na trestné činy priekupníctva. Áno, áno, je to pravda. Nuž je pravda, že vo svojom strednom veku má mať človek rozum. Ale, viete, chlapi po päťdesiatke sa často vracajú k tomu, čo robili ako mladíci. Zatúžia po tom, čo robili, keď boli mladí. Ďakujem.
51. schôdza NR SR - 9.deň - A. dopoludnia
Dátum: 2021-12-07
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

55. Ďakujem za slovo. Pán Šutaj Eštok, vrátim sa k jednej veci, ktorú ste pripomenuli. Upozorňujem, že nebudem hrešiť, ja budem len citovať. Niekedy dávno v roku 2006 bolo ohromné pozdvihnutie vraj pre vulgárne nadávky Mečiara, ktorý povedal: „gágaji, prďúsi, táraji“. Tak teda túto dobu, si myslím, že Mečiar bol veľký džentlmen a slušák. Tentoraz máme prelomový rok v nadávkach, rok 2021, „hovná“, „bastardi“, „sračky“, „dezoláti“ a ďalšie honosné tituly (reakcia predsedajúceho: "Ale, pán poslanec." ) zaviedla táto vláda. Citujem!! Toto je už dno, samozrejme, prerazené a to je zlé, pretože loď je tesne nad Mariánskou priekopou, čo je hĺbka cca 11-tisíc metrov. Na kapitánskom mostíku stojí nevyštudovaná kapitánka bez praxe Čaputová a pri nej prvý dôstojník Heger. Ten Heger nie a nie navrhnúť Čaputovej, aby odvolala narušeného lodníka Matoviča, ktorý nezapcháva dieru v lodi, ale vymýšľa slová, akými bude nadávať posádke. Ďakujem.
51. schôdza NR SR - 9.deň - A. dopoludnia
Dátum: 2021-12-07
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

7. Ďakujem za slovo. Pán Kazda, vy patríte na podstavec v mramorovej podobe ako socha a na ňom text, ktorý znie: „Tu stojí človek, potvrdzujúci, že každá konšpirácia sa po čase stáva realitou.“ Tak nejak by mal znieť ten text. Nuž, čo na to povedia všetci klamárski mainstreamoví novinári, blogeri, vakcinátori a politici, že v minulosti klamali, že bude stačiť jedna dávka. Potom bola potrebná druhá dávka, potom tretia posilňovacia dávka a vy už o ďalších dávkach hovoríte. Ojojoj, pán Kazda. Odsudzovali ste ľudí so zdravým rozumom, ktorí to tvrdili už na začiatku, že to môže byť kolotoč, ktorý sa nikdy nezastaví a slúži na zotročovanie a možno aj depopuláciu. A pripustil ste to, čo už zaznieva od predstaviteľov vlády, že môže byť povinné očkovanie. Ďakujem pekne, aj národ sa vám poďakuje. Aj toto tvrdili niekedy takzvaní konšpirátori a vy a celá vaša vláda banditov ste tvrdili, že šíria hoaxy. Nuž čo k tomu? Hľa, Radovan Kazda, socha z mramoru na Hviezdoslavovom námestí prikrytá klietkou hanby z Levoče. Ďakujem.
51. schôdza NR SR - 8.deň - A. dopoludnia
Dátum: 2021-12-03
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

85. Ďakujem za slovo. Martin, podpora motivácie na nejakú činnosť je logická, ale v tomto prípade ide o vedomé zneužívanie zlej sociálnej situácie dôchodcov. Je to citové vydieranie cez biedu či naozaj slabé dôchodky väčšiny dôchodcov. Je to vlastne korupcia. A to, že sa predkladateľ aj jeho kolega pán Kollár netaja tým, že pravdepodobne vznikne čierny trh, to je cez čiaru. Oni vlastne aj vyzvali, aby sa takto dialo. A ako som už povedal, úžerníci v osadách alebo aj mimo osád budú mať nielen raj, ale aj kupleraj. A dôchodcovia, mnohí dôchodcovia neveria tým vakcínam. Poviem vám jeden príklad z mnohých. Bol som dávať sociálnu pomoc v jednom domove dôchodcov. Garantujem vám, že žiaden z tých dôchodcov sa nedá zaočkovať, ani keby ste mu dali tisíc eur, pretože mali na vlastné oči príklad. Išiel pán z domova dôchodcov na východ, deti ho ošialili, zaočkuj sa, zaočkuj sa, sa zaočkoval a štyri dni po návrate späť na stredné Slovenské do toho domova dôchodcov zomrel. Takže to je jeden z mnoha, z veľa prípadov, ktoré sa stali. Čiže vám garantujem, že tých pár desiatok dôchodcov si nedá pichnúť tú vašu oslavovanú včielku ani nie za 500, ani za dvetisíc eur. Ďakujem.
51. schôdza NR SR - 8.deň - A. dopoludnia
Dátum: 2021-12-03
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

50. Ďakujem za slovo. Pán Tomáš, dobre ste pripomenuli tú šialenú lotériu. K nej by som dodal len jedno. Provokatér Gyimesi a provokatér Matovič to uvádzali. Varovali sme, že je to absolútna sprostosť a nezodpovednosť. Ale hlasovacie automaty vládnej koalície to odhlasovali. Bola to vtedy šialená šou jedného muža. Ale teraz to nebude šou jedného muža. Bude to šou jedného vydieračského výpalníka. Chýba mu už len hrubá zlatá reťaz, adidasky tepláky, pištoľ Magnum a Pumy tenisky. Aj teraz poslanci varujú, ale to je ako bojovať proti búrke a lejaku fénom na sušenie. Ďakujem.
51. schôdza NR SR - 7.deň - B. popoludní
Dátum: 2021-12-02
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

211. Ďakujem za slovo. Pán Kollár, ktorý tu nie ste, teraz ste sa nejak tak veľmi rozvášnil a poviem to takto. V jednej veci ste to zabil. Povedali ste, že ten poukaz za 500 eur sa môže predať aj špekulantovi za, povedzme, za 400 eur. No, pán predseda parlamentu, vidno, že sa vyznáte, ako to funguje. Ale, žiaľ, pri všetkej úcte, ste zaspali vývoj. Dôchodcovia v osadách a aj dôchodcovia nielen v osadách majú obrovské nesplatené dlhy pri úžerníkoch a pri rôznych spoločnostiach. A čo sa pri tomto stane? No ja vám poviem, čo sa stane. Thúlobokhálo so zlatou reťazou na Mercedese sa bude veľmi tešiť. A sú rôzne oblasti, kde sa nedá kúpiť menučko, či ísť niekde zarelaxovať pri dôchodcoch napríklad na Lazoch. No a deti, vnuci sú roztratení po svete, ako to býva na Slovensku a je evidentné, že prídu skupovači, špekulanti a sedemdesiat, osemdesiat ročný dedko či babka, ak prežijú to očkovanie v pohode, tak dá v pohode tieto žobračenky aj za dve stovky. A v tej vášnivej reči ste sa vo vytržení preriekol, kašlime na slobodu, to ďakujem pekne. Vy ste vlastne, pán Kollár, teraz ste to potvrdil s Matovičom ako vy pánik Pat a vy pánik Mat. A ešte keď ste hovoril o týchto veciach, keď ste hovorili, sami nevedia, ako sa to bude dávať či šek a tak. Ja vám poviem, ako sa to, aby sa dalo. Jedno menučko za deň to ťahať, hej? To bude nejaký kredit, jednorazová kreditná karta alebo ako? Jednoducho je to obyčajné drzé bohapusté výpalníctvo. Ďakujem.
51. schôdza NR SR - 7.deň - B. popoludní
Dátum: 2021-12-02
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

81. Ďakujem za slovo. Poviem to tak, je to zvrátené opatrenie. Je to cynické vydieranie ľudí, ktorí žijú často pod oficiálnou či neoficiálnou hranicou chudoby. To nie sú peniaze, ktoré ušetríme v dlhodobom horizonte. To je lož. To je ďalšia z vašich lží. Očkovanie nie je cesta. Očkovanie je vtedy, keď chráni pred nákazou. A toto kvázi očkovanie nechráni. Očkovaní ochorejú, prenášajú nákazu. Očkovaní majú ťažké priebehy, očkovaní zomierajú na ventiláciách. Aj v mojom okolí je to brutálna realita. Týka sa mnohých ľudí. Môj kamarát včera, dvakrát bol zaočkovaný, včera poobede mal pohreb. Ťažký zápal pľúc, ventilácia, následne exitus. A nie je jediný. Ďalší majú infarkty po očkovaní. Aj v mojej širšej rodine. A títo sa do vašich zázračných štatistík ŠÚKL-a nedostali. Tieto štatistiky sú paškvil vášho formátu, formátu Igora Matoviča. Stále klamete. Najprv ste tvrdili, že testovanie bude dobrovoľné. Lož! Najprv ste tvrdili, že vakcína je sloboda. Lož! Potom nám tvrdil, že covid pasy sú konšpirácie, nikdy nič také nebude. Lož! Potom, že vakcína bude koniec pandémie. Zase lož! Potom, že očkovanie bude jednoznačne dobrovoľné. Lož! Už to začína pani Kolíková s Remišovou. Žiadna diskriminácia nebude. Lož! Najnovší, toto, čo ste naposledy vymysleli šialenú rezervu, že pomôže. To bola lož! A tieto zase vaše výmysly, to je zase len lož! Bude, bola delta, teraz je omikron, bude aj megatron. A ďalšia atómová bomba. Ďakujem.
51. schôdza NR SR - 7.deň - A. dopoludnia
Dátum: 2021-12-02
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

15. Ďakujem za slovo. Táto novela, tento návrh je dôkaz zámeru absurdistanu zvanému Európska únia. Aký je ten zámer? No zámerom je odzbrojiť slušných ľudí a dať voľné pole pre teroristov či iných kriminálnych zločincov. Tu sedí minister a predkladá paškvil. Peter, on veľmi dobre vie, že politicko-náboženskí teroristi sú prepojení s kriminálnym podsvetím. Prepojenie je tam veľmi-veľmi časté. Peter, on tiež veľmi dobre vie, že teroristi a kriminálni zločinci si zbrane zadovážia úplne ľahko. Aj výbušniny si vyrobia úplne ľahko. Z bežných surovín, ktoré dostať na trhu. Však je minister, má spravodajské informácie, má analýzy, vie, ako to chodí v Galérke. Tento návrh je blud a táto smernica je výplod samovražedných masochistov z Európskej únie. Ďakujem za slovo. (Potlesk.)
51. schôdza NR SR - 5.deň - B. popoludní
Dátum: 2021-11-30
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

66. Ďakujem za slovo. Áno, situácia sa šialene vyostrila. Môj neočkovaný kamarát nemôže odniesť syna do škôlky. Je zdravý, má protilátky na COVID. No nemôže. Ale chorý zaočkovaný môže odniesť dieťa do škôlky, tam ho prezliecť a nechať ho vojsť do triedy, do herní. To sme teda kde a kam sme to dopracovali, kam? Kde? Čo to je? A teraz príklad zo života. Nechcel som povedať, ale poviem ho zvlášť, lebo pán poslanec zo SAS-ky krútil nad tebou hlavou. Takže príklad zo života. Môj kamarát uveril koronašialenstvu, bol plne zaočkovaný, dvakrát sa dal zaočkovať. Potom ochorel na COVID, pľúcna ventilácia, zajtra poobede pohreb. Takýchto prípadov mám ix, a to, žiaľ, aj v mojej rodine. Ďakujem.
51. schôdza NR SR - 5.deň - B. popoludní
Dátum: 2021-11-30
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

58. Ďakujem za slovo. Áno, nepriamy aj priamy tlak na očkovanie je, žiaľ, na Slovensku realita. A čo je ešte divnejšie, je dokonca tlak na očkovanie ľudí, úplný nátlak, šikanózny nátlak na očkovanie ľudí, ktorí práve prekonali COVID. Sú dva mesiace po COVID-e a protilátok majú za celé vagóny, aj na rozdávanie. Aj na takýchto tlačia poniektorí. Príliš iniciatívni blbci zamestnávatelia. Ďakujem za slovo.
65. schôdza NR SR - 9.deň - A. dopoludnia
Dátum: 2022-05-10
Poslanec: Osuský, Peter (SaS)
Druh vystúpenia: Vystúpenie s faktickou poznámkou

20. Ďakujem pekne. Pravdou je, že aj na Slovensku sa v roku 1944 našli jedinci, ktorí po obsadení krajiny Wehrmachtom považovali Adolfa Hitlera za priateľa a Wehrmacht za záchrancu. A tiež boli nepochybne istí, že majú pravdu a že akákoľvek iná pravda je propaganda.
60. schôdza NR SR - 3.deň - B. popoludní
Dátum: 2022-03-17
Poslanec: Osuský, Peter (SaS)
Druh vystúpenia: Vystúpenie s faktickou poznámkou

117. Ďakujem pekne. Ako zrejme viete všetci, pokiaľ ste to zaregistrovali, dostávajú všetky poslanecké kluby pekne vo fólii zabalené Slovenské národné noviny. Kým ešte existovali pred kinosálou tie väčšie kontajnery, tak som tam nezriedka videl tieto noviny priamo vo fólii nikdy neotvorené, celý balík hodené medzi odpad. Ja na rozdiel od mnohých z vás, neviem koľkí okrem mňa čítajú tie noviny každý raz pomerne svedomito, a musím vám povedať, že akokoľvek by som dokázal pochopiť podporu regionálnej kultúry, tak nenachádzam dôvod, prečo by to, čo v tých novinách stojí, a to nielen len nejak vo vzťahu k terajšej vláde alebo k čomukoľvek, všeobecne malo byť dotované z peňazí daňových poplatníkov. Áno, regionálna kultúra, prosím, ale tieto noviny, nechápem, prečo by mali byť hradené daňovými poplatníkmi pri tom, čo šíria, na čom stoja a za čím stoja. Nikoho nenapadne finančne podporovať SME, Týždeň, N-ko, ale možno ani Život či Slovenku. Nechápem, prečo by tieto noviny mali mať výsadné právo, ešte raz hovorím, zohľadnením toho, čo píšu a čo stihli za tie roky, ktoré ich čítam na rozdiel od väčšiny z vás, napísať, aby dostávali finančnú dotáciu. Naopak, tie noviny nech vychádzajú vtedy, keď si ich budú ľudia predplácať, a tie peniaze, ktoré sa na ne míňajú, nech sa dajú na regionálnu kultúru. Tento návrh nepodporím.
59. schôdza NR SR - 1.deň - B. popoludní
Dátum: 2022-02-25
Poslanec: Osuský, Peter (SaS)
Druh vystúpenia: Vystúpenie s faktickou poznámkou

117. Ďakujem pekne, pán predsedajúci. Pán kolega Susko, vy ste, samozrejme, ako advokát a právnik oveľa erudovanejší, ale napriek tomu nehovorím toto, čo teraz poviem, vám, ale dovolím si citovať. Článok 26 ústavy bod 4: "Slobodu prejavu a právo vyhľadávať a šíriť informácie možno obmedziť zákonom, ak ide o opatrenia v demokratickej spoločnosti nevyhnutné na ochranu práv a slobôd iných", teda napríklad menšín, "bezpečnosť štátu", s dovolením, "verejného poriadku, ochranu verejného zdravia a mravnosti." Ergo iste uznáte, že obmedziť napríklad pornografický kanál je hádam dodržaním paragrafu o mravnosti. A obmedzenie kanála, ktorý šíri reči o tom, že vakcína čipuje a zabíja, je hádam vyhovením tomu bodu o ochrane verejného zdravia. Takže ja sa nepotrebujem nechať v tomto zmysle poučovať o slobode slova. Naši ústavodarci dobre pomysleli v čl. 26 presne na toto.
59. schôdza NR SR - 1.deň - B. popoludní
Dátum: 2022-02-25
Poslanec: Osuský, Peter (SaS)
Druh vystúpenia: Vystúpenie s faktickou poznámkou

62. Ďakujem pekne. Marián, rád by som ti povedal jednu vec, keď si tak začal tým ´98. rokom. Na rozdiel od Anky Záborskej ja som tu tiež vtedy bol a hlasoval som za to otvorenie neba. A hlasoval som zaň preto, lebo som vedel, aký je stav vecí. Vedel som, po rokoch mi priatelia z univerzity v Ľubľani ukázali miesto, kde dopadli prvé srbské bomby na Slovinsko. A keby som bol v Chorvátsku, hladko mi ukážu masové hroby. A úplne nakoniec ti hovorím, že 1 425 dní trvalo obliehanie mesta Sarajevo a stálo životy 13-tisíc ľudí, nezriedka žien, ktoré išli alejou ostreľovačov na nákup, aby nepomreli od hladu. Proti tomu je 489 až 525 obetí bombardovania Srbska NATO. Len v Sarajeve je 13-tisíc ľudí povraždených Srbmi. Ale môžeš sa ísť spýtať do Dubrovníka a tam ti povedia, koľkých pozabíjali Srbi. Takže ak Milo Miloševič, zločinec vojnový, ktorý našťastie zdochol v suteréne v Haagu, božia spravodlivosť ho dostihla, sa pokúšal o veľké Srbsko v rámci slovanskej vzájomnosti vyvražďovaním slovinských, chorvátskych a bosnianskych spolubratov, takže reči o ´98. roku a mojom pocite viny nemám. Žiaden taký pocit nemám a myslím, že slušný Srb je rád, že sa zbavil Miloševiča, tak ako sa slušný Nemec zbavil Hitlera, aj keď ho to stálo vybombardované Nemecko. Tak len toľkoto na dokola sa opakujúcu rozprávku o chudákoch Srboch, ktorí ako holubice boli bombardované mojou vinou. Neboli mojou vinou. Zaslúžili si to. (Potlesk.)
59. schôdza NR SR - 1.deň - B. popoludní
Dátum: 2022-02-25
Poslanec: Osuský, Peter (SaS)
Druh vystúpenia: Vystúpenie s faktickou poznámkou

54. Ďakujem pekne. No, ďakujem všetkým, ktorí nehovorili z cesty. A ako pedagóg vo výslužbe si dovolím predsa len sa venovať poslancovi Schlosárovi, ktorý ma ubezpečil, že sa nám v prvej Československej republike, dokonca upieralo právo na národ. Tak keď si v pomocnej škole života doučíte kapitolu z dejepisu na túto tému, tak zistíte, že teória tzv. československého národa, ak vám to nedá priamo zdravý rozum, popiera existenciu českého národa. Inými slovami, český národ mohol mať oprávnene pocit, že je kontaminovaný akýmsi slovenským národom. Len neonacistickí blbečkovia zväčša vidia len to (smiech v pléne), že slovenský národ neexistoval, ale nechápu, že implicitne neexistoval ani český národ. Toľko, to okienko dejepisu zatváram. (Smiech v pléne.) No, ak puncovaný fašista čakajúci na rozsudok bude hovoriť o tom, že som v mojom prejave štval Ukrajinu proti Rusku, musím vás ubezpečiť, že Ukrajina je tak poštvatá proti Rusku asi ako Poliaci v Katyni a po Katyni. Takže my sme zaočkovaní naším životom na 300 epidémií putinizmu. A k tej Ondrovej veci o tom, že pravda, pravda nikdy, nikdy nie je uprostred. A nikdy ich nie je viac. Je vždy len jedna a takmer vždy je niekde pri kraji. V strede býva veľmi vzácne. Úplne nakoniec sa hrdo hlásim k tomu, že som jeden zo 79 vlastizradcov a považujem za urážku, že ma fašisticko-boľševický spolok zvaný SMER nezavesil zatiaľ na bilbordy. (Smiech v sále.) Je to drzosť a vyprosujem si to! (Potlesk a výkriky v sále.)